stanford-oval/wikipedia huggingface dataset:
תשוקת הנצים
הערות שוליים

↑  Chema Cortés 🎭 on Instagram: "🐴 Norma Elizondo / #PasiónDeGavilanes2. ▶ Al igual que su esposo Juan, se conserva muy bien y con un encanto que en vez de desaparecer aumenta con el paso de los años. Norma es muy activa y se ocupa no solo de su casa, sino de los asuntos de la hacienda, sin descuidar detalle. Muy despierta, inteligente, con mucha personalidad, y respetuosa con la gente importante y los trabajadores que le sirven. Ama entrañablemente a Juan y a sus tres hijos, a quienes protege y trata de entender. Norma es la amiga y confidente de sus hermanas, quienes muchas veces acuden a buscar su ayuda y sus consejos. Es firme para enfrentar a quienes intentan sobrepasarse y no se deja llevar por antipatías simples ni rencores personales. Solo se enfrenta con fuerza cuando es necesario luchar contra un enemigo peligroso. ▶ Síguele la pista a partir del 14 de febrero, 10PM/9C, por #Telemundo. @dannagarciao @pasiondegavilanes Foto: @telemundo", Instagram (באנגלית)
שש (מחזמר)

| --- | --- |

 כתיבה:  טובי מארלו לוסי מוס
 מילות השירים:  טובי מארלו לוסי מוס
 מבוסס על:  שש הנשים של הנרי השמיני
 מוזיקה:  טובי מארלו לוסי מוס
 מדינה:  בריטניה
 סוגה:  מחזמר
 הצגת בכורה:  2017 
 מספר מערכות:  1
 שפה:  אנגלית
 www.sixthemusical.com
 
שש הוא מחזמר בריטי עם ספר, מוזיקה ומילים מאת טובי מארלו ולוסי מוס. מארלו הגה את הרעיון למחזמר כשלמד בשנה האחרונה שלו באוניברסיטת קיימברידג'. הוא ומוס כתבו את המחזמר בזמן שלמדו למבחני הגמר. המחזמר מספר בעיבוד מודרני את סיפור חייהן של שש נשותיו של הנרי השמיני המוצג כמופע פופ. כל מלכה שרה שיר בתורה ומספרת את סיפורה, במטרה לראות מי מהן חוותה את התקופה הגרועה ביותר עם הנרי ולכן ראויה להיות הזמרת הראשית של השישיה.
עלילה

המופע נפתח כאשר המלכות מבצעות שיר פתיחה בסגנון מופע פופ של להקת בנות, המציג את עצמן ומקבל את פני הקהל בהופעה ("Ex-Wives"). הן פונות לקהל באמצעים לשבירת הקיר הרביעי ואומרות לו שהמופע הזו יכלול תחרות, ומי מהן שהיה לה "הבולשיט הכי גדול" להתמודד איתו מהגבר שנישא להם, הנרי השמיני, תהיה זו שתוביל את הקבוצה. קתרין מאראגון מתחילה ומספרת על נישואיה להנרי ועל ביטולן מאוחר יותר, וכמעט מועברת למנזר כשהחל להתאוות אחרי אן בולין ("No Way"). כאשר אראגון טוענת שהיא המנצחת, המלכות האחרות מזכירות לה את אן ועל כך שהייתה לה תקופת חפיפה עם אראגון במהלך נישואיה, וכתוצאה מכך הנישואים בוטלו. אן מספרת על תקופתה כמלכה עם הנרי והוצאתה להורג בסופו של דבר ("Don't Lose Ur Head"). ג'יין סימור מודיעה אז שהגיע תורה לספר את מה שהיא התמודדה איתו, אבל המלכות האחרות לועגות לה על כך שלא היה לה הרבה להתמודד איתו, כי לדבריה, היא "היחידה שאותה הוא אהב באמת". סימור מודה שאף על פי שאולי היה לה מזל שהיא לא נאלצה לסבול בידיו של הנרי, היא עדיין עמדה לצידו עם כל מגרעותיו ("Heart of Stone").
לאחר מכן הסיפור משתנה כאשר המלכות הופכות לפתע לחברות הסטודיו לציור של האמן הנס הולבין, ומדברות על איך הם שהוא גורם לנשים שהוא מצייר להיראות יפה לדיוקנאות. בפרודיה על טינדר הן מציגות שלוש נשים: כריסטינה מדנמרק, אמליה מקליבס ואנה מקליבס, אחותה הגדולה של אמליה. כאשר הנרי "מחליק ימינה", כביכול, על אנה, כולם מניחים שהוא יתחתן עם אנה והם יתחתנו באושר ("Haus of Holbein"). סופו של האיחוד ביניהם הוא מר, כאשר בסופו של דבר הנרי דוחה את אנה מפני שהיא נראית שונה מהדיוקן שלה. היא מסבירה כיצד היא נאלצת לחיות בארמון יפה בריצ'מונד, ומעמידה פנים שזה ביג דיל (אבל היא לא באמת מתלוננת) ("Get Down"). אחרי שהמלכות אומרות שהחיים של קליבס לא נשמעים כל כך קשים, קליבס אומרת "נו טוב, בחזרה לארמון". כאשר קתרין האוורד היא הבאה בתור, המלכות לועגות לה שהיא "הקתרין הכי פחות רלוונטית", אבל האוורד משיבה להם בכך שהיא מציינת פגמים בסיבות הזכייה של המלכות האחרות. לאחר מכן היא מספרת על חייה ועל הגברים שפגעו בה, מה שהוביל לנישואיה להנרי ועריפת ראשה ("All You Wanna Do").
כאשר פורץ ויכוח קשה בין המלכות על מי צריכה לזכות בתואר הזמרת הראשית באמצעות השוואה בין הטראומות שקשורות להנרי, קתרין פאר מפסיקה את זה, ושואלת אם הן זכורות רק בזכות היותן הנשים של הנרי - ולא לפי מה שהם עשו בפועל בתור מלכות - שזו הדרך האמיתית לנצח. היא מספרת את סיפורה בתהליך ("I Don't Need Your Love"). לאט לאט הן מסכימות איתה ושרות בקול רם וגאה שהן אינן זקוקות לאהבתו של הנרי כדי להרגיש שקיבלו תוקף כאנשים ("I Don't Need Your Love - Remix"). כשנותרו רק חמש דקות להופעה, הן מחליטות "לשכתב" את הסיפורים שסיפרו ולשיר עבור עצמן לשם שינוי. הן שרות יחד כלהקה ולא כזמרות סולו, ולכתוב את הסוף הטוב שלהם ("Six").
בכל ההופעות החיות של המופע עד כה, המלכות מבצעות שיר הדרן שלא מופיע באלבום הקאסט המקורי, שהוא מאש-אפ של כל השירים שבוצעו במופע (מלבד "Haus of Holbein") שנקראו "Megasix".
הפקות > פסטיבל הפרינג' באדינבורו (2017)

הפקת הבכורה העולמית התקיימה בפסטיבל הפרינג באדינבורו בשנת 2017, שהוצגה על ידי החברה לתיאטרון מוזיקלי באוניברסיטת קיימברידג'.
הפקות > תיאטרון ארטס (2017)

ההפקה באדינבורו משכה את תשומת לבם של כמה מפיקים, וערכה את הופעת הבכורה המקצועית שלה ב־18 בדצמבר 2017, כשהיא מביאה שישה מופעי אוף-ווסט אנד בתיאטרון הארטס בלונדון. צוות השחקניות כלל את רנה למב (קתרין מאראגון), כריסטינה מודסטו (אן בולין), נטלי מאי פריז (ג'יין סימור), ג'נסיס לינאה (אנה מקליבס), איימי אטקינסון (קתרין האוורד) ואיזוקה הויל (קתרין פאר). ב-13 בספטמבר 2018 יצא אלבום מלא של המחזמר שכולל את צוות השחקניות המקורי של תיאטרון הארטס .
הפקות > סיבוב הופעות בבריטניה (2018)

המחזמר החל את סיבוב ההופעות הראשון שלו בבריטניה ב-11 ביולי בנוריץ', וחזר לפסטיבל הפרינג' אדינבורו ב-1 באוגוסט 2018. שש עבר לתיאטרון הארטס בווסט אנד עם ערב פתיחה ב-30 באוגוסט. בסיבוב ההופעות בבריטניה ובקאסט בווסט אנד הופיעו ג'רניה ריצ'רד-נואל (קתרין מאראגון), מילי אוקונל (אן בולין), נטלי מאי פריז (ג'יין סימור), אלכסיה מקינטוש (אנה מקליבס), איימי אטקינסון (קתרין האוורד), מאיה קוונסה-בריד (קתרין פאר) וגרייס מואט (מחליפה/דאנס קפטן). ההפקה נסגרה ב-14 באוקטובר לפני שהמשיכה בסיבוב ההופעות בבריטניה. סיבוב ההופעות בבריטניה הסתיים ב-30 בדצמבר 2018 בגלאזגו.
הפקות > תיאטרון ארטס (2019)

המחזמר נפתח מחדש לריצה ראשונית בת 16 שבועות בתיאטרון הארטס ב-17 בינואר 2019, כאשר ויקי מנסר וקורטני סטפלטון הצטרפו לקאסט כמחליפות עבור אן בולין/אנה מקליבס וקתרין מאראגון/קתרין פאר בהתאמה. ריצ'רד-נואל, אוקונל, פריז, מקינטוש, אטקינסון וקוונשה-בריד ממשיכות בתפקידיהן כשש המלכות, כשמואט ממשיכה את תפקידה כקפטן הריקוד של המופע. הריצה הראשונית הוארכה עד ליולי 2020.
הפקות > הופעת בכורה בצפון אמריקה (2019)

שש זכה בבכורה בצפון אמריקה בתיאטרון שייקספיר בשיקגו במאי 2019. ההפקה בוימה על ידי ג'יימי ארמיטאז' ולוסי מוס. הבכורה בשיקגו הופקה על ידי מפיקי לונדון של שש בתוספת מפיק ברודוויי קווין מקולום. ההפקה עברה לתיאטרון הרפרטואר האמריקני בקיימברידג', מסצ'וסטס באוגוסט 2019, לפני עליית הבכורה הקנדית שלה בתיאטרון המצודה של אדמונטון בנובמבר. לאחר מכן אמורה ההפקה להופיע במרכז אורדוויי לאמנויות הבמה בסיינט פול, מינסוטה, מ-29 בנובמבר עד 22 בדצמבר.
בסקירה של המבקר כריס ג'ונס הוא שיבח את המופע כ"דינאמי" ו"פיצוץ", עם "חוש הומור ורדיקליזם מלאי רוח". מארלו ומוס הם "כותבים קומיים מחוננים" ציין, והוא שיבח את "הכוח המוזיקלי של השחקניות המחויבות והכה מוכשרות" בקאסט של שיקגו. ג'ונס מציע שההצגה יכולה להשתמש בעוד 10 דקות של חומר שמתרחק מהעלילה של תחרות הזמרה, והולך לכיוון רגשי יותר של הדמויות. הוא גם חושב שתזמור השירים יכול להיות משמעותי יותר. ג'ונס מאמין שלשש יש קהל שהוא מוכן לכך, בין השאר משום שהוא מגיע לפרדוקס היסטורי מורכב ומתייחס אליו במלוא המרץ, כאשר זיכרונות הנשים בהיסטוריה קשורות לחייו של גבר. הדי וייס משבח את המחזמר כ"סנסציוני", ומייצג כל שחקן בקאסט של שיקגו. וייס גם חושב שההצגה מציגה מקרה משכנע לכל דמות, ובנוסף משבח את הכותבים, מציין את "הבימוי הדינמיט של מוס וג'יימי ארמיטאז', ואת ההפקה המוזיקלית החזקה של רוברטה דושאק", כמו גם את "התלבושות הנוצצות של גבריאלה סלייד. ... והתאורה בסגנון ארנה של טים דיילינג". ג'סי גרין כתב שהמחזמר הוא "בידור טהור", הכתיבה "חכמה", "הזמרים הנפלאים" של צוות השחקנים בשיקגו מוכרים את ההצגה "ללא כוונה", וערכי ההפקה "מתאימים לבכורה צפון-אמריקאית מפוצצת. עם גיבוי בברודוויי."
הפקות > ברודוויי (2020)

שש עלה בברודוויי  בתיאטרון ברוקס אטקינסון בהצגות הרצה בפברואר 2020. ב-12 במרץ 2020, יום לפני הצגת הבכורה, כל תיאטראות ברודוויי נסגרו עקב מגפת הקורונה. שש צפוי לחזור כאשר הפקות ברודוויי תחזורנה לרוץ. צוות השחקניות בהפקת ברודוויי זהה לזה של ההפקה בשיקגו.
הפקות > סיבוב הופעות דרייב-אין בבריטניה (2020)

ב-29 ביוני 2020 הוכרז שהמחזמר ייצא לסיבוב הופעות דרייב-אין ברחבי בריטניה עקב פרוץ מגפת הקורונה, תחת מגבלות ריחוק חברתי במקומות פתוחים. ב-15 ביולי 2020 סיבוב ההופעות בוטל עקב חשש לסגרים כתוצאה מהמגפה, בעיקר מפני שרבים מהערים אליהן המופע היה צפוי להגיע סומנו כמוקדי התפרצות של המגפה.
הפקות > סידני (2020)

שש הוצג בבכורה אוסטרלית בבית האופרה של סידני בינואר 2020.
שחקניות

| תפקיד | צוות אדינבורו מקורי | צוות תיאטרון מקורי לאמנויות | צוות טור מקורי בבריטניה | צוות מקורי של ווסט אנד | צוות מקורי של שיקגו וברודוויי |
| --- | --- | --- | --- | --- | --- |
| קתרין מאראגון | מייגן גילברט | רנה למב | ג'רניה ריצ'רד-נואל | ג'רניה ריצ'רד-נואל | אדריאנה היקס |
| אן בולין | אשלי וויי | כריסטינה מודסטו | מילי אוקונל | מילי אוקונל | אנדראה מקאסת |
| ג'יין סימור | הולי מוסגרב | נטלי מאי פריז | נטלי מאי פריז | נטלי מאי פריז | אבי מיולר |
| אנה מקליבס | טילדה וויקהאם | ג'נסיס לינאה | אלכסיה מקינטוש | אלכסיה מקינטוש | בריטני מאק |
| קתרין האוורד | אנבל מארלו | איימי אטקינסון | איימי אטקינסון | איימי אטקינסון | סמנתה פאולי |
| קתרין פאר | שימאלי דה סילבה | איזוקה הויל | מאיה קוונסה-בריד | מאיה קוונסה-בריד | אנה אוזלה |
קטעים מוזיקליים

"Ex-Wives" - הלהקה
"Ex-Wives (Reprise)"- הלהקה ††
"No Way" - קתרין מאראגון
"Don't Lose Ur Head" - אן בולין
"Heart of Stone" - ג'יין סימור
"Haus of Holbein" - הלהקה
"Get Down" - אנה מקליבס
"All You Wanna Do" - קתרין האוורד
"I Don't Need Your Love" - קתרין פאר
"I Don't Need Your Love (Remix)" - קתרין פאר וחברה †
"Six" - הלהקה
"Megasix" - הלהקה ††
† כלול כחלק מ-"I Don't Need Your Love" באלבום.
†† לא נכלל באלבום.
פרסים ומועמדויות > ווסט אנד (הפקה מקורית)

| שנה | פרס | קטגוריה | מועמד | תוצאה | הערות שוליים |
| --- | --- | --- | --- | --- | --- |
| 2019 | פרס אוליבייה | המחזמר החדש הטוב ביותר | המחזמר החדש הטוב ביותר | מועמדות |  |
| 2019 | פרס אוליבייה | השחקנית הטובה ביותר בתפקיד משנה במחזמר | איימי אטקינסון, אלכסיה מקינטוש, מילי אוקונל, נטלי פריס, מאיה קוונסה-בריד וג'רניה ריצ'רד-נואל | מועמדות |  |
| 2019 | פרס אוליבייה | הישג מוזיקלי | ג'ו בייטון, טום קורן, טובי מארלו ולוסי מוס | מועמדות |  |
| 2019 | פרס אוליבייה | הכוריאוגרף הטוב ביותר | קארי-אן אינגרוי | מועמדות |  |
| 2019 | פרס אוליבייה | עיצוב התלבושות הטוב ביותר | גבריאלה סלייד | מועמדות |  |
פרסים ומועמדויות > ברודוויי (הפקה מקורית)

| שנה | פרס | קטגוריה | מועמד | תוצאה | הערות שוליים |
| --- | --- | --- | --- | --- | --- |
| 2020 | פרס ליגת הדרמה (אנ') | הפקת מחזמר יוצאת מהכלל | הפקת מחזמר יוצאת מהכלל | מועמדות |  |
| 2020 | פרס ליגת הדרמה (אנ') | ביצוע נכבד | בריטני מאק | מועמדות |  |
| 2022 | פרס ליגת הדרמה (אנ') | ביצוע נכבד | בריטני מאק | מועמדות |  |
| 2022 | פרס ליגת הדרמה (אנ') | ביצוע נכבד | אדריאנה היקס | מועמדות |  |
| 2022 | פרס ליגת הדרמה (אנ') | הפקת מחזמר יוצאת מהכלל | הפקת מחזמר יוצאת מהכלל | מועמדות |  |
| 2022 | פרס טוני | המחזמר הטוב ביותר | המחזמר הטוב ביותר | מועמדות |  |
| 2022 | פרס טוני | עיצוב התלבושות הטוב ביותר של מחזמר | גבריאלה סלייד | זכייה |  |
| 2022 | פרס טוני | עיצוב התאורה הטוב ביותר של מחזמר | טים דיילינג | מועמדות |  |
| 2022 | פרס טוני | עיצוב הסאונד הטוב ביותר של מחזמר | פול גייטהאוס | מועמדות |  |
| 2022 | פרס טוני | הבימוי הטוב ביותר של מחזמר | לוסי מוס וג'רמי ארמיטייג' | מועמדות |  |
| 2022 | פרס טוני | הכוראוגרפיה הטובה ביותר | קארי-אן אינגרוי | מועמדות |  |
| 2022 | פרס טוני | התזמור הטוב ביותר | טום קורן | מועמדות |  |
| 2022 | פרס טוני | המוזיקה המקורית הטוב ביותר | טובי מארלו ולוסי מוס | זכייה |  |
| 2022 | פרס דרמה דסק (אנ') | עיצוב סאונד יוצא מהכלל במחזמר | פול גייטהאוס | מועמדות |  |
| 2022 | פרס דרמה דסק (אנ') | פרס צוות השחקנים | אדריאנה היקס, אנדראה מקאסת, בריטני מאק, אבי מיולר, סמנתה פולי ואנה אוזלה | זכייה |  |
| 2022 | פרס דרמה דסק (אנ') | עיצוב תלבושות יוצא מהכלל במחזמר | גבריאלה סלייד | זכייה |  |
| 2022 | פרס דרמה דסק (אנ') | עיצוב תפאורה יוצא מהכלל במחזמר | אמה ביילי | מועמדות |  |
| 2022 | פרס דרמה דסק (אנ') | תזמור יוצא מהכלל | טום קורן | מועמדות |  |
| 2022 | פרס דרמה דסק (אנ') | תסריט מחזמר יוצא מהכלל | טובי מארלו ולוסי מוס | מועמדות |  |
| 2022 | פרס דרמה דסק (אנ') | מילות שירים יוצאות מהכלל | טובי מארלו ולוסי מוס | זכייה |  |
| 2022 | פרס דרמה דסק (אנ') | לחן יוצא מהכלל | טובי מארלו ולוסי מוס | זכייה |  |
| 2022 | פרס דרמה דסק (אנ') | כוריאוגרפיה יוצאת מהכלל | קארי-אן אינגרוי | מועמדות |  |
| 2022 | פרס דרמה דסק (אנ') | במאי מחזמר יוצא מהכלל | לוסי מוס וג'יימי ארמיטייג' | מועמדות |  |
| 2022 | פרס דרמה דסק (אנ') | מחזמר יוצא מהכלל | מחזמר יוצא מהכלל | מועמדות |  |
| 2022 | פרס מעגל המבקרים החיצוני (אנ') | מחזמר ברודוויי חדש יוצא מהכלל | מחזמר ברודוויי חדש יוצא מהכלל | זכייה |  |
| 2022 | פרס מעגל המבקרים החיצוני (אנ') | מוזיקה יוצאת מהכלל | טובי מארלו ולוסי מוס | זכייה |  |
| 2022 | פרס מעגל המבקרים החיצוני (אנ') | עיצוב תלבושות יוצא מהכלל | גבריאלה סליידס | זכייה |  |
| 2023 | פרס גראמי | אלבום המחזמר הטוב ביותר | Six: Live on Opening Night | מועמדות |  |
הערות שוליים

↑  "Marking her-story: SIX announces UK tour and West End run". Official London Theatre (באנגלית). נבדק ב-2018-11-06.
↑  "We wrote a musical during our finals...now it's on in the West End". The JC (באנגלית). נבדק ב-2018-11-06.
↑  Fringe Review Six
↑  "Six extends in the West End". Whatsonstage (באנגלית). נבדק ב-2018-11-06.
↑  "New Musical Six, About Wives of King Henry VIII, Will Play Chicago Shakespeare Theater". Playbill.com (באנגלית). נבדק ב-2018-12-20.
↑  "Chicago Shakespeare Theater: SIX". www.chicagoshakes.com. נבדק ב-2019-01-22.
↑  "Announcing A.R.T.'s 2019/20 Season". A.R.T. (באנגלית אמריקאית). נבדק ב-2019-04-24.
↑  Nestruck, J Nelly. "Edmonton's Citadel Theatre nabs Canadian premiere of hit London musical Six". The Globe and Mail. נבדק ב-14 ביולי 2019. {{cite web}}:  (עזרה)
↑  Meyer, Dan. "Six Continues American Conquest With Ordway Engagement This Fall". Playbill. נבדק ב-31 ביולי 2019. {{cite web}}:  (עזרה)
↑  Jones, Chris (23 במאי 2019). "Now at Chicago Shakes, 'Six' gives these Tudor wives a voice and could be a huge hit". Chicago Tribune (באנגלית אמריקאית). נבדק ב-2019-05-27. {{cite news}}:  (עזרה)
↑  Weiss, Hedy (23 במאי 2019). "In Knockout Musical 'Six,' King Henry VIII's Wives Have Their #MeToo Moment". WTTW (באנגלית). נבדק ב-2019-05-27. {{cite news}}:  (עזרה)
↑  Green, Jesse (2 ביוני 2019). "On Chicago's Stages, Women With Problems". The New York Times (באנגלית אמריקאית). ISSN 0362-4331. נבדק ב-2019-07-18. {{cite news}}:  (עזרה)
↑  McPhee, Ryan. "Six Musical, Putting Henry VIII’s Wives in the Spotlight, Heads to Broadway" Playbill.com, August 1, 2019
↑  Ryan McPhee, SIX Musical Will Play Drive-In Style Across the U.K., Playbill, ‏Mon Jun 29 02:59:00 EDT 2020 (באנגלית)
↑  UK tour for hit show Six and top music acts axed due to local lockdown concerns, the Guardian, ‏2020-07-15 (באנגלית)
↑  https://www.facebook.com/watch/?v=473199313467096
↑  David Rooney, Olivier Awards 2019: Full Winners List, The Hollywood Reporter, ‏2019-04-07 (באנגלית)
↑  SIX: The Musical, Playbill (באנגלית)
↑  Grammys: ”Six”, ”Into the Woods”, ”Caroline, or Change” and more nominated, ‏2022-11-15 (באנגלית)
↑  Jordan Moreau, Grammy Winners 2023: Full List, Variety, ‏2023-02-05 (באנגלית)
| --- | --- |
בקרת זהויות :  MusicBrainz work: 3153940d-0785-4dcf-8dda-e74b7e31dbff
תהליך איזוברי

תהליך איזוברי הוא תהליך תרמודינמי בו הלחץ נשאר קבוע. בתהליך איזוברי חום המועבר למערכת מבצע עבודה וגם משנה את האנרגיה הפנימית של המערכת.
בדיאגרמת  PV מסלול של תהליך איזוברי נקרא איזוברה. סימן מזהה של איזוברה הוא שהיא מקבילה לציר הנפח ( V) ולא נוטה למעלה או למטה (אחרת נקבל שינוי בלחץ -  \Delta P\neq 0).
מאפיינים

תהליך איזוברי מתאפיין בלחץ קבוע  \Delta P=0 (עבור חישובים דיפרנציאלים  dP=0). נהוג לציין שתהליכים כאלו מתרחשים במגע עם מאגר/אמבט לחץ כך שהמערכת שומרת על הלחץ על ידי החלפת לחץ עם המאגר.
מאפיינים > עבודה

בדיאגרמת  PV השטח מתחת לאיזוברה יהיה העבודה שביצע הגז על הסביבה ולכן/:  \Delta W_{g}=P\Delta V=-\Delta W.
מאפיינים > אנטרופיה

עבור גז אידיאלי בתהליך איזוברי ניתן לחשב את השינוי באנטרופיה של המערכת:
\Delta S=nC_{P}\ln({\frac {T_{2}}{T_{1}}})
אנתלפיה

בתהליך איזוכורי, מאחר שהנפח קבוע לא מתבצעת עבודה וכל החום שמועבר למערכת מומר לאנרגיה פנימית:  \Delta U=Q
עבור תהליכים איזוברים החום מתחלק בין ביצוע עבודה להגדלת האנרגיה הפנימית. במקרה כזה, נוח להגדיר פונקציית מצב חדשה, שבתהליך איזוברי השינוי בה יהיה בדיוק שווה לחום שהועבר.
הפונקציה הזאת נקראת אנתלפיה:
H=U+PV\Rightarrow dH=dU+PdV+VdP=dQ-PdV+PdV+VdP=dQ+VdP
ואכן אם התהליך הוא איזוברי ( \Delta P=0) נקבל כפי שרצינו:  \Delta H=Q.
קיבול חום

כל עוד גוף לא משנה את הפאזה שלו, קליטה או מסירה של חום משמשת לשינוי הטמפרטורה. קיבול חום מוגדר ככמות האנרגיה שיש להעביר לחומר בצורה של חום כדי להעלות את הטמפרטורה שלו בקלווין אחד.
Q=C\Delta T\Rightarrow dQ=CdT\Rightarrow C=\left({\frac {dQ}{dT}}\right)
כאשר רושמים נגזרת של פונקציה מרובת משתנים, חשוב לציין אילו משתנים מוחזקים קבועים. במקרה של גז, האבחנה הזאת היא מאוד חשובה.
קיבול חום > תהליך איזוכורי

כל החום מומר להגדלת האנרגיה הפנימית (הטמפרטורה):  \Delta U=Q.
נסמן:  C_{V}=\left({\frac {\partial Q}{\partial T}}\right)_{V}=\left({\frac {\partial U}{\partial T}}\right)_{V}
קיבול חום > תהליך איזוברי

בתהליך איזוברי חלק מהחום מומר לביצוע עבודה. המסקנה היא שצריך יותר חום כדי להעלות את הטמפרטורה בקלווין אחד אם התהליך הוא איזוברי.
נסמן:  C_{P}=\left({\frac {\partial Q}{\partial T}}\right)_{P}=\left({\frac {\partial H}{\partial T}}\right)_{P}
אטימולוגיה

השם "איזוברי" נגזר מהמילים היווניות ἴσος ( איזוס ) שמשמעותן "שווה", ו- βάρος ( בארוס ) שפירושו "משקל".
ראו גם

תהליך תרמודינמי
לחץ
קיבול חום
אנתלפיה
הערות שוליים

↑  ישנה מוסכמה בתרמודינמיקה שעבודה שהמערכת מבצעת על הסביבה היא חיוביות.
↑  החישובים בערך זה נעשים בהנחה כי מדובר במערכת סגורה שבה מספר החלקיקים קבוע ( \Delta N=0).
| תרמודינמיקה |
| --- | --- | --- |
| חוקי יסוד | חוקי שימור (החומר, האנרגיה) • חוקי התרמודינמיקה: אפס, ראשון, שני (ראו גם: תנועה נצחית, השד של מקסוול), שלישי |  |
| קבועים | קבוע הגזים • קבוע בולצמן • קבוע אבוגדרו • קבוע פלאנק |  |
| משתנים | אינטנסיבים (טמפרטורה, לחץ, פוטנציאל כימי) • אקסטנסיבים (אנטרופיה, נפח, מספר חלקיקים) • משוואת מצב |  |
| יחידות מידה | טמפרטורה (צלזיוס, קלווין, יח' אחרות) • נפח (ליטר, מטר מעוקב) • לחץ (בר, אטמוספירה, פסקל) • מספר חלקיקים (מול) • אנרגיה (ג'אול, קלוריה) |  |
| אפיון | הפיכות • שינוי האנתלפיה (תהליך אקסותרמי, תהליך אנדותרמי) • שינוי באנרגיה (תהליך ספונטני, תהליך מאולץ) • תהליך (איזוברי, איזותרמי, איזוכורי, אדיאבטי, איזנטרופי, איזואנתלפי) |  |
| פוטנציאלים תרמודינמיים | אנרגיה פנימית • אנתלפיה • האנרגיה החופשית של הלמהולץ • האנרגיה החופשית של גיבס |  |
| מצבי צבירה ומעברי פאזות | מצבי צבירה (מוצק, נוזל, גז) • מעברי פאזות (התכה, התאדות, המראה, התעבות, הקפאה) • נקודת התכה • נקודת רתיחה • נקודה משולשת • נקודה קריטית • דיאגרמת פאזות • משוואת קלאוזיוס-קלפרון • חוק הפאזות של גיבס |  |
| גזים | גז אידיאלי • גז ואן דר ואלס • התאוריה הקינטית של הגזים • לחץ חלקי • חוק ראול • מודל דלטון • חוק בויל-מריוט • חוק גה-ליסאק • חוק שארל• משוואת הגז האידיאלי |  |
| חום וטמפרטורה | האפס המוחלט • יח' מידה לטמפרטורה • שיווי משקל תרמודינמי • קיבול חום • יחס קיבולי החום • חום כמוס • חוק הס • קלורימטר • אפקט ג'ול-תומסון • הסעת חום • מוליכות חום • מעבר חום • קרינה תרמית • קשר מאייר • האינדקס האדיאבטי |  |
| מעגלי עבודה | מעגלים תרמודינמיים (קרנו, סטרלינג, ברייטון, אריקסון, רנקין, סטירלינג, דיזל, לנואר, אוטו, היגרוסקופי, סקודירי, סטודרד) • נצילות |  |
| יישומים | מכונות חום • מנועים • משאבות • משאבת חום • מחליף חום • מיזוג אוויר • מקרר • קירור תרמואלקטרי • תחנות כוח |  |
| מונחים נוספים | תאוריית הקלוריק • תנועה בראונית • פונקציית מצב • תרמודינמיקה סטטיסטית • קשרי מקסוול • תרמוכימיה |  |
| דמויות בולטות | דניאל ברנולי (1700–1782) • בנג'מין תומפסון (1753–1814) • סאדי קרנו (1796–1832) • אמיל קלפרון (1799–1874) • רוברט מאייר (1814–1878) • ג'יימס ג'ול (1818–1889) • ויליאם ג'ון מקורן רנקין (1820–1872) • הרמן פון הלמהולץ (1821–1894) • רודולף קלאוזיוס (1822–1888) • ויליאם תומסון (1824–1907) • ג'יימס קלרק מקסוול (1831–1879) • יוהנס דידריק ואן דר ואלס (1837–1923) • ג'וסיה וילארד גיבס (1839–1903) • לודוויג בולצמן (1844–1906) • מקס פלאנק (1858–1947) • פייר דוהם (1861–1916) • קונסטנטין קרתיאודורי (1873–1950) • לארס אונסגר (1903–1976) |  |
האזור הצהוב מייצג את העבודה שנעשתה
תוכנייה

כרטיס ותוכנייה לקונצרט של הרכב כלי הקשה, 2006
עטיפת התוכנייה של עונת 1919–1920 של בית האופרה ברובע הצרפתי בניו אורלינס
תוכנייה היא מסמך המכיל פרטים על אירוע שנועד לציבור של משתתפים. התוכנייה נערכת על ידי מפיקי האירוע, היא כוללת פרטים על האירוע, ומטרתה ליידע את המשתתפים בו. תוכנייה מופקת להצגת תיאטרון ומופעים אחרים של אמנות הבמה ולכנסים. על פי רוב התוכנייה מודפסת על נייר, וכן היא מוצגת באתרי האינטרנט הרלוונטיים לאירוע.
לעיתים מופקת תוכנייה לסדרה של מופעים (כגון תוכנייה של פסטיבל).
תוכנייה מהווה גם אמצעי קידום מכירות, לקראת האירוע, ומוצעת למשתתפים פוטנציאלים.
התוכנייה בתחומי האמנות

התוכנייה מהווה חלק בלתי נפרד ממופעים בתחומי אמנות הבמה השונים, ובהם הצגת תיאטרון, קונצרט, מופע בלט. היא מוצעת לצופים בדרך כלל במבוא האולם בו מתקיים המופע.
תוכנייה עשויה להיות קצרה ומתומצתת, או נרחבת ומפורטת. תוכנייה נרחבת מכילה דפים אחדים ובהם פרטים על המופע ומשתתפיו, כמו:
תוכן המופע, הרקע ליצירתו, התקופה בה נוצר ופרטים על היוצרים.
לוח זמנים המתאר את אורכו של כל קטע מוצג.
קורות חיים של האמנים המשתתפים.
פרטים על מרכיבים שונים הקשורים למופע – אנשי מקצוע ומנהלה, נותני חסויות וכדומה.
בתוכנייה נרחבת ניכרת ההשקעה באיכות ההדפסה, בתמונות ותצלומים ובפירוט של הטקסטים. תוכנייה מסוג זה עשויה להיות בגודל של ספרון קטן, ובדרך כלל נמכרת לצופים ומכילה גם פרסומות.
תוכנייה באירוע עם משתתפים פעילים

תוכנייה כזו מפיקים לקראת כנס, אירוע ספורטיבי או פעילות אחרת שיש בה משתתפים פעילים (להבדיל מצופים). מטרתה היא ליידע את המשתתפים על סדר היום הצפוי, על האירועים שיתקיימו בכל עת, ועל הנושאים שיועלו בהם.
ראו גם

כרזה
קטלוג
תוכנת שחמט

צילום מסך: תוכנת GNU Chess בגרסה 5.07
תוכנת שחמט היא תוכנה המסוגלת לשחק שחמט. כיוון ששחמט נחשב למשחק אסטרטגיה המביא לשיא את יכולתו של המוח האנושי, פיתוח תוכנת שחמט ברמה גבוהה, כזו המסוגלת לנצח כל שחקן אנושי, הוא אתגר רב-שנים. בעבר נחשב אתגר זה כדרך להתקדמות בפיתוחה של בינה מלאכותית, אך כעת אין הוא נחשב ככזה, משום שתוכנת שחמט מגיעה להישגים גבוהים בתחום ספציפי זה בלבד, ואין בה את היכולות הכלליות של המוח האנושי.
מטרות

מעבר להנאה בעצם המשחק מול המחשב, המאפשר לשחקנים להתאמן כאשר אין יריב אנושי זמין, תוכנת השחמט היא עזר בניתוח העמדה וכלי מחקרי המאפשר להגיע לתובנות לגבי החשיבה האנושית. בשני הנושאים הראשונים תוכנות השחמט הפכו להצלחה מסחררת. לאכזבתם של רבים, פיתוח תוכנות השחמט לימד רק מעט לגבי בניית תוכנות המעניקות אינטליגנציה דמוית אנוש, או למעשה כל דבר מלבד לשחק שחמט ברמה גבוהה. מסיבה זו הפסיק נושא זה לעניין את חוקרי האקדמיה בתחום האינטליגנציה המלאכותית.